1. syyskuuta
Tapahtumia

5509 eaa. – Bysanttilaisen ajanlaskun perustana olleen käsityksen mukaan maailma luotiin.
1715 – Ranskan kuningas Ludvig XIV kuoli hallittuaan 72 vuotta pisimpään hallinneena merkittävänä eurooppalaisena hallitsijana.
1804 – Karl Ludwig Harding löysi Junon, se on kolmas löydetty asteroidi, mutta tuolloin sitä kutsuttiin vielä planeetaksi.
1903 – Alkoi säännöllinen liikenne Pasila–Karjaa-rautatieosuudella.
1909 – Sairaanhoitajakoulutus alkoi Marian sairaalassa Helsingissä (Helsingin kaupungin sairaanhoitajakoulu).
1914 – Vuoden 1914 konklaavi alkoi.
1918 – Repolan kunta ilmoitti irtautuneensa Venäjästä.
1923 – Suuri Kantōn maanjäristys surmasi noin 100 000 ihmistä Tokiossa ja Jokohamassa.
1928 – Ahmed Zogu julisti Albanian kuningaskunnaksi ja korotti itsensä kuninkaaksi hallitsijanimellä Zogu I.
1928 − Ojajärven junaonnettomuus: Viipurista lähtenyt postijuna syöksyi järveen ratapenkereen petettyä.
1939 – Toinen maailmansota alkoi Saksan hyökkäyksellä Puolaan.
1940 – Suomen jalkapallomaajoukkueen historian suurin tappio Leipzigissa Saksalle 0–13.
1942 – militantti kommunisti Veikko Pöysti räjäytti Vaskiojan rautatiesillan Hyvinkään–Karkkilan välisellä kapearaiteisella rautatiellä.
1948 – Dugaldin junaturma Manitobassa Kanadassa, 31 ihmistä sai surmansa.
1948 – Saksan parlamentaarinen komitea aloitti toimintansa, jonka seurauksena syntyi Saksan liittotasavalta 23. toukokuuta 1949.
1951 – Australia, Uusi-Seelanti ja Yhdysvallat perustivat ANZUS-puolustusliiton.
1959 – Ensimmäinen tv-uutislähetys Suomessa.
1967 – Junaliikenne Hyvinkään ja Karkkilan välisellä kapearaiteisella rautatiellä päättyi.
1969 – Vallankaappaus Libyassa syrjäytti kuningas Idris I:n ja nosti Muammar Gaddafin valtaan.
1972 – Bobby Fischer löi Boris Spasskin šakki-ottelussa ja nousi maailmanmestariksi.
1979 – Avaruustutkimus: Pioneer 11 ohitti ensimmäisenä avaruusluotaimena Saturnus-planeetan.
1981 – Ensimmäiset Kymmenen uutiset lähetettiin Mainostelevisiossa.
1981 – Ensimmäinen NMT-450-verkko otettiin kaupalliseen käyttöön Saudi-Arabiassa.
1983 – Ilmailu: neuvostoliittolainen hävittäjälentokone ampui alas korealaisen KAL-007 -matkustajalentokoneen, kun se eksyi Neuvostoliiton ilmatilaan.
1985 – RMS Titanicin hylky löydettiin.
1989 – Yhdysvallat katkaisi diplomaattisuhteensa Panamaan ja asetti ehdoksi niiden palauttamiselle maan diktaattorin Manuel Noriegan syrjäyttämisen.
1991 – Uzbekistan julisti itsenäistyvänsä Neuvostoliitosta.
1991 – Suositun televisiosarjan Muumilaakson tarinoita ensimmäinen jakso esitettiin ensi kertaa Suomen televisiossa YLE TV1 -kanavalla.
1997 – Suomessa toteutettiin lääniuudistus.
1999 – Suomessa tuli voimaan pelastustoimilaki, jolla määrättiin palovaroitin pakolliseksi kaikkiin asuntoihin.
2004 – Beslanin koulukaappaus alkoi.
2005 – Helsingin luonnontieteellinen museo meni täysremonttiin.
2006 – Lahden oikorata avattiin, joskin aikataulunmukaiseen käyttöön se otettiin vasta kuun 3. päivänä.
2007 – Suomi siirtyi antenniverkossa kokonaan (DVB-T) digitaalisiin televisiolähetyksiin, analogisen televisioverkon sulkeutuessa 1. syyskuuta kello 4.00. Analogiset kanavat näkyivät kaapeliverkossa helmikuulle 2008 saakka.
2012 – TV-kanava Kutonen aloitti lähetyksensä
2016 – Allas Sea Pool -merikylpylä avattiin Helsingin Katajanokalla.
2016 – SpaceX:n Falcon 9 -raketti ja AMOS-6-tietoliikennesatelliitti tuhoutuivat raketin räjähdettyä laukaisualustalla.